asal
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien,Asalslekta
Asal er arter i slekten Sorbus i rosefamilien, trær og busker med hvite blomster i halvskjerm og frukter som er større enn rognebær og ikke fullt så sure. I Norge 11 viltvoksende arter som mest vokser på berg og i solvarme urer, samt noen arter som opptrer forvillet.
Vanligst er rognasal, som har et finnepar i bladet, bergasal og norsk asal, som har hele blad, sølvhvite på undersiden. Disse to går på Østlandet nord til Hadeland og vokser ellers i kyststrøk på Sør-og Vestlandet og nord til Lurøy i Nordland.De andre artene har hele blad med lapper og finnes mest på Sørlandet og Vestlandet. Svensk asal, S. intermedia, er et vanlig parktre som av og til er funnet forvillet i Norge. Les mer i Store norske leksikon rosefamilien